CELEX: 52010PC0181
Language: hu
Date: 2010-04-26
Title: Javaslat a Tanács határozata az AKCS-EK partnerségi megállapodás 96. cikke alapján a Madagaszkári Köztársasággal folytatott konzultációs eljárás lezárásáról

|

52010PC0181

 Javaslat a Tanács határozata az AKCS-EK partnerségi megállapodás 96. cikke alapján a Madagaszkári Köztársasággal folytatott konzultációs eljárás lezárásáról  /* COM/2010/0181 végleges - NLE 2010/0096 */  

	[pic] | EURÓPAI BIZOTTSÁG |Brüsszel, 2010.4.26.COM(2010)181 végleges2010/0096 (NLE)JavaslatA TANÁCS HATÁROZATAaz AKCS-EK partnerségi megállapodás 96. cikke alapján a Madagaszkári Köztársasággal folytatott konzultációs eljárás lezárásárólINDOKOLÁSA 2009. március 17-én Madagaszkáron bekövetkezett erőszakos hatalomátvételt követően az átmeneti főhatóság elnökének Andry Rajoelina urat nevezték ki.Tekintettel arra, hogy az erőszakos hatalomátvétel az AKCS-EK partnerségi megállapodás (a továbbiakban: cotonoui megállapodás) 9. cikkében említett alapvető elemek nyilvánvaló megsértésének minősül, a Tanács és a Bizottság 2009. június 9-én levélben fordult a madagaszkári átmeneti főhatósághoz, amelyben a megállapodás 96. cikke alkalmazásában konzultációkra kérte fel a főhatóságot.A konzultációkat megnyitó találkozón – amelyre 2009. július 6-án Brüsszelben került sor – az Európai Unió nem kapott elfogadható javaslatokat a madagaszkári féltől.A párbeszédre való nyitottság szellemében és a madagaszkári politikai helyzet összetettségének teljes ismeretében az Európai Unió a konzultációk meghosszabbítását javasolta annak érdekében, hogy a madagaszkári átmeneti főhatóságot az Afrikai Unióból (a továbbiakban: AU), a Dél-afrikai Fejlesztési Közösségből (a továbbiakban: SADC), a Frankofónia Nemzetközi Szervezetéből (a továbbiakban: OIF) és az Egyesült Nemzetek Szervezetéből álló közös közvetítő csoport védnöksége alatt további tárgyalásokra ösztönözze a madagaszkári politikai mozgalmakkal, és ezáltal az alkotmányos rendhez való visszatérést lehetővé tevő konszenzusos megállapodás születhessen.A közös madagaszkári közvetítő csoport megbízatása keretében, és különösen Chissano elnök 2009. júniusi SADC-csúcstalálkozón való kinevezését követően a négy politikai mozgalom vezető képviselői 2009. augusztus 9-én Maputóban aláírták a „maputói politikai megállapodást” és az „ideiglenes chartát”, valamint további megállapodásokat kötöttek, amelyek kilátásba helyezték nevezetesen az átmeneti folyamatot kezelő intézmények létrehozását és tizenöt hónapon belül elnöki és parlamenti választások rendezését. A 30 napon belül, az átmeneti intézmények kulcsfontosságú pozícióira konszenzusos alapon tett kinevezésekkel végrehajtandó megállapodásokat kiegészítette a négy politikai mozgalom vezető képviselői által 2009. november 6-án Addis Abebában aláírt „madagaszkári ideiglenes chartát kiegészítő okmány”.Mindazon erőfeszítések dacára, amelyeket a közös közvetítő csoport a nemzetközi közösség támogatásával az elmúlt hónapok során tett, és az AU-bizottság elnökének legutóbbi ad hoc kezdeményezése ellenére a politikai mozgalmak nem állapodtak meg az általuk Maputóban és Addis Abebában elfogadott átmeneti folyamat végrehajtásában. Rajoelina elnök ezzel szemben olyan egyoldalú átmeneti folyamat mellett kötelezte el magát, amely magában foglalja a miniszterelnök és a kormány kinevezését, valamint 2010 májusára választások rendezését; ez teljes mértékben megkérdőjelezi a maputói megállapodások és az addis abebai charta szellemét és szövegét.Az Európai Unió úgy vélekedik, hogy nem támogathatja az átmeneti folyamat egyoldalúan kidolgozott tervét, mivel az a jelenlegi válságot illetően nem képes tartós és az alkotmányos rend visszaállítását biztosító megoldással szolgálni Madagaszkáron.Ennek alapján a következőket javasoljuk:-  döntést kell hozni a cotonoui megállapodás 9. és 96. cikke alapján a madagaszkári átmeneti főhatósággal folytatott konzultációs eljárás lezárásáról, és közölni kell a madagaszkári hatóságokkal a Madagaszkár közösségi együttműködési támogatására vonatkozó megfelelő intézkedéseket. Ezen intézkedések nem sértik az alkotmányos rend helyreállításának elősegítése érdekében történő fellépéseket, sem pedig a humanitárius vagy közvetlenül a lakosság javát szolgáló fellépéseket, valamint a már folyamatban lévő fellépések esetében tiszteletben tartják a végrehajtási szerződések jogbiztonságát;-  amennyiben az átmeneti folyamatot illetően konszenzusos megállapodást tartalmazó és az összes madagaszkári felet bevonó pozitív megoldás körvonalazódna, az Európai Unió fenntartja a jogot arra, hogy e folyamat terén kísérő intézkedések fogadjon el.2010/0096 (NLE)JavaslatA TANÁCS HATÁROZATAaz AKCS-EK partnerségi megállapodás 96. cikke alapján a Madagaszkári Köztársasággal folytatott konzultációs eljárás lezárásárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 218. cikke (2) bekezdésére,tekintettel a 2000. június 23-án Cotonouban aláírt[1] és 2005. június 25-én Luxembourgban felülvizsgált[2] AKCS–EK partnerségi megállapodásra (a továbbiakban: cotonoui megállapodás) és különösen annak 96. cikkére,tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra[3] és különösen annak 3. cikkére,tekintettel a Bizottság javaslatára,mivel:1.  A cotonoui megállapodás 9. cikkében említett alapvető elemeket megsértették.2.  A cotonoui megállapodás 96. cikke alapján 2009. július 6-án az afrikai, karib-tengeri és csendes-óceáni térség országainak képviselői jelenlétében konzultációk kezdődtek a Madagaszkári Köztársasággal, amelyek során a hatalmon lévő átmeneti főhatóság képviselői sem kielégítő javaslatokat, sem kötelezettségvállalásokat nem terjesztettek elő.3.  Az Európai Unió a konzultációk meghosszabbítását javasolta annak érdekében, hogy a madagaszkári átmeneti főhatóságot a közös közvetítő csoport védnöksége alatt további tárgyalásokra ösztönözze a madagaszkári politikai mozgalmakkal, és ezáltal konszenzusos megállapodás születhessen.4.  A négy madagaszkári politikai mozgalom a Chissano elnök által vezetett közös közvetítő csoport védnöksége alatt 2009. augusztus 9-én Maputóban megállapodásokat írt alá, amelyek kilátásba helyezték nevezetesen az átmeneti folyamatot irányító átmeneti intézmények létrehozását és tizenöt hónapon belül elnöki és parlamenti választások megrendezését. E megállapodásokat kiegészítette a 2009. november 6-án Addis Abebában aláírt „madagaszkári ideiglenes chartát kiegészítő okmány”.5.  E megállapodások hatékony alkalmazását illetően a négy madagaszkári politikai mozgalom azóta sem tudott megegyezésre jutni. A hatalmon lévő átmeneti főhatóság ezzel szemben olyan egyoldalú átmeneti folyamat mellett kötelezte el magát, amely magában foglalja a miniszterelnök és a kormány kinevezését, valamint 2010. májusára választások rendezését; ez teljes mértékben megkérdőjelezi a maputói megállapodások és az addis abebai charta szellemét és szövegét.6.  Következésképpen döntést kell hozni a cotonoui megállapodás 96. cikke alapján megkezdett konzultációk lezárásáról és a megfelelő intézkedések elfogadásáról,A KÖVETKEZŐKÉPPEN HATÁROZOTT:1. cikkA Madagaszkári Köztársasággal a cotonoui megállapodás 96. cikkével összhangban folytatott konzultációk lezárultak.2. cikkA mellékletben található levélben részletezett intézkedések, úgy mint a cotonoui megállapodás 96. cikke (2) bekezdésének c) pontjában említett megfelelő intézkedések, elfogadásra kerültek.3. cikkEz a határozat az elfogadása napján lép hatályba. Ezt a határozatot az Európai Unió Hivatalos Lapjában közzé kell tenni.Ez a határozat 12 hónapig marad hatályban. A határozatot rendszeresen felülvizsgálják.Kelt Brüsszelben,a Tanács részérőlaz elnökMELLÉKLETLevéltervezetTisztelt Elnök Úr!Az Európai Unió nagy jelentőséget tulajdonít a 2000. június 23-án Cotonouban aláírt és 2005. június 25-én Luxembourgban felülvizsgált AKCS–EK partnerségi megállapodás (a továbbiakban: cotonoui megállapodás) 9. cikkében felsorolt, az emberi jogok, a demokratikus elvek és a jogállamiság tiszteletben tartására vonatkozó lényeges elemeknek, amelyekre az AKCS–EK partnerség épül.Ennek szellemében és a 2009. március 17-én Madagaszkáron bekövetkezett erőszakos hatalomátvételt követően az Európai Unió azonnali választ adott és úgy vélekedett, hogy a hatalom ily módon történő átvétele a cotonoui megállapodás 9. cikkében említett alapvető elemek nyilvánvaló megsértésének minősül.Az Európai Unió e megállapodás 96. cikke szerint a helyzet és az alkotmányos rend gyors visszaállítását célzó lehetséges megoldások felmérése érdekében politikai párbeszédet kezdett a jelenleg hatalmon lévő erőkkel. A konzultációkat megnyitó találkozón – melyre 2009. július 6-án Brüsszelben került sor – az Európai Unió nem kapott elfogadható javaslatokat a madagaszkári féltől.A párbeszédre való nyitottság szellemében és a madagaszkári politikai helyzet összetettségének teljes ismeretében az Európai Unió a konzultációk meghosszabbítását javasolta annak érdekében, hogy a madagaszkári átmeneti főhatóságot az Afrikai Unióból (a továbbiakban: AU), a Dél-afrikai Fejlesztési Közösségből (a továbbiakban: SADC), a Frankofónia Nemzetközi Szervezetéből (a továbbiakban: OIF) és az Egyesült Nemzetek Szervezetéből álló közös közvetítő csoport védnöksége alatt további tárgyalásokra ösztönözze a madagaszkári politikai mozgalmakkal, és ezáltal az alkotmányos rendhez való visszatérést lehetővé tevő konszenzusos megállapodás születhessen.A közös madagaszkári közvetítő csoport megbízatása keretében, és különösen Chissano elnök 2009. júniusi SADC-csúcstalálkozón való kinevezését követően a négy politikai mozgalom vezető képviselői 2009. augusztus 9-én Maputóban aláírták a „maputói politikai megállapodást” és az „ideiglenes chartát”, valamint további megállapodásokat kötöttek, amelyek kilátásba helyezték nevezetesen az átmeneti folyamatot kezelő intézmények létrehozását és tizenöt hónapon belül elnöki és parlamenti választások rendezését. A 30 napon belül, az átmeneti intézmények kulcsfontosságú pozícióira történő konszenzusos alapon tett kinevezésekkel végrehajtandó megállapodásokat kiegészítette a négy politikai mozgalom vezető képviselői által 2009. november 6-án Addis Abebában aláírt „madagaszkári ideiglenes chartát kiegészítő okmány”.Mindazon erőfeszítések dacára, amelyeket a közös közvetítő csoport a nemzetközi közösség támogatásával az elmúlt hónapok során tett, és az AU-bizottság elnökének legutóbbi ad hoc kezdeményezése ellenére a politikai mozgalmak nem állapodtak meg az általuk Maputóban és Addis Abebában elfogadott átmeneti folyamat végrehajtásában. Rajoelina elnök ezzel szemben olyan egyoldalú átmeneti folyamat mellett kötelezte el magát, amely magában foglalja a miniszterelnök és a kormány kinevezését, valamint 2010 májusára választások rendezését; ez teljes mértékben megkérdőjelezi a maputói megállapodások és az addis abebai charta szellemét és szövegét.Fentiek alapján az Európai Unió a konzultációs időszak lezárásáról döntött, valamint a cotonoui megállapodás 96. cikke (2) bekezdésének c) pontja értelmében az alábbi megfelelő intézkedések meghozataláról határozott:-  az intézkedések nem érintik a humanitárius és sürgősségi segítségnyújtást;-  a 9. és 10. EFA nemzeti indikatív programjai (NIP) keretében előirányzott költségvetési támogatást felfüggesztik;-  a 9. EFA folyamatban lévő projektjei és programjai a közvetlenül a kormányra és annak ügynökségeire kiterjedő tevékenységek és kifizetések kivételével tovább folytatódnak. A folyamatban lévő szerződések módosításainak és módosító záradékainak vizsgálata eseti alapon történik. Az új szerződéseket felfüggesztik;-  a 10. EFA nemzeti indikatív programjának (NIP) végrehajtását felfüggesztik;-  az Európai Bizottság végrehajthat egyes olyan projekteket és programokat, amelyek közvetlenül a lakosság javát szolgálják;-  a regionális projektek értékelése eseti alapon történik;-  az Európai Bizottság fenntartja azon jogát, hogy azonnali hatállyal teljesen vagy részben átvegye az EFA nemzeti programengedélyezőjének szerepét;-  az Európai Unió a továbbiakban is szorosan figyelemmel kíséri a madagaszkári helyzet alakulását, és adott esetben támogatja a válság politikai konszenzuson alapuló megoldásának végrehajtását;-  a cotonoui megállapodás 8. cikke alapján kilátásba helyezett politikai párbeszéd a lehetőségek adta határokon belül a Madagaszkárral foglalkozó nemzetközi kapcsolattartó csoporttal egyeztetve folytatódik tovább. A párbeszéd intenzívebbé válhat, amint az alkotmányos rendhez való visszatéréssel kapcsolatban konszenzusos megoldást fogadnak el. Az Európai Unió a továbbiakban is szorosan figyelemmel kíséri a madagaszkári helyzet alakulását, és adott esetben támogatja a válság politikai konszenzuson alapuló megoldásának végrehajtását.E megfelelő intézkedéseket tizenkét hónapos kezdeti időszakra fogadják el.Az Európai Unió fenntartja a jogot, hogy a fent említett intézkedéseket áttekintse és felülvizsgálja annak érdekében, hogy azok figyelembe vegyék a madagaszkári helyzet pozitív vagy negatív irányba történő alakulását.Tisztelettel:az Európai Unió részérőla Bizottság José Manuel BARROSO | a Tanács |[1] HL L 317., 2000.12.15., 3. o.[2] HL L 287., 2005.10.28., 4. o.[3] HL L 317., 2000.12.15., 376. o., melyet a HL L 247., 2006.9.9., 48. o. módosított.